# Asmeninis kompiuteris VAIO Fit 13A/14A/15ASVF13N1/SVF14N1/SVF15N1

## Ką daryti, jei VAIO kompiuteris neįsijungia (maitinimo indikatoriaus lemputė nešviečia žaliai)?

- Įsitikinkite, kad visi kabeliai tinkamai prijungti prie įrenginių, pvz., VAIO kompiuteris prijungtas prie kintamosios srovės adapterio, kintamosios srovės adapteris prijungtas prie maitinimo laido, o maitinimo laidas – prie kintamosios srovės lizdo. Žr. Maitinimo šaltinio prijungimas.

- Jei VAIO kompiuterio maitinimo laidas prijungtas prie ilgintuvo su jungikliu, patikrinkite, ar įjungtas jungiklis ir ar ilgintuvo kištukas tinkamai prijungtas prie kintamosios srovės lizdo.

- Jei neišjungsite VAIO kompiuterio įprastai, dėl programos klaidos gali būti sustabdytas maitinimo valdiklis.

  Atjunkite visus prijungtus kabelius ir išorinius įrenginius, pvz., maitinimo laidą ir USB įrenginį; tada naudodami ploną, tiesų objektą (pvz., sąvaržėlę) paspauskite ir palaikykite akumuliatoriaus išjungimo mygtuką tris–penkias sekundes.

  Palaukite maždaug penkias minutes, tada prijunkite visus kabelius bei įrenginius ir iš naujo įjunkite kompiuterį.

- Prieš naudodami VAIO kompiuterį pirmą kartą, prijunkite kompiuterį prie maitinimo šaltinio naudodami kintamosios srovės adapterį.

- Įsitikinkite, kad naudojate „Sony“ pateiktą kintamosios srovės adapterį.

  Saugumo sumetimais naudokite tik originalų „Sony“ kintamosios srovės adapterį, kurį „Sony“ pateikė su VAIO kompiuteriu.

- Gali būti, kad akumuliatorius išsikrovė.

- Atminkite, kad jei palaikysite nuspaudę mygtuką(Maitinimas) ilgiau nei 4 ar 10 sekundžių, kompiuteris išsijungs.

- Pernešus VAIO kompiuterį iš šaltos vietos į šiltą arba jį naudojant labai drėgnoje aplinkoje, kompiuterio viduje gali kauptis drėgmė.

  Tokiu atveju prieš įjungdami kompiuterį palaukite bent valandą.

  Nenaudokite kompiuterio labai drėgnoje aplinkoje (jei santykinis drėgnumas didesnis nei 80 %), nes kompiuteris gali sugesti.

Eiti į puslapio viršų