# Asmeninis kompiuteris VAIO Fit 13A/14A/15ASVF13N1/SVF14N1/SVF15N1

## Pastabos apie funkcijos BLUETOOTH(R) naudojimą

Prieš pradėdami naudotis funkcija BLUETOOTH perskaitykite toliau pateikiamus tinkamo naudojimo įspėjimus.

- Kai kuriose šalyse arba regionuose funkcijos BLUETOOTH naudojimą gali riboti vietos įstatymai.

- Funkcija BLUETOOTH gali neveikti kai kuriuose įrenginiuose, atsižvelgiant į gamintoją arba jo naudojamos programėlės versiją. Prieš įsigydami BLUETOOTH įrenginį patikrinkite sistemos reikalavimus.

  Daugiau informacijos apie BLUETOOTH įrenginius galima rasti VAIO pagalbos svetainėje.

  Kai kurie BLUETOOTH įrenginiai reikalauja autentiškumo patvirtinimo (susiejimo) prieš užmezgant ryšį su kitu įrenginiu. Prieš jungdamiesi prie tokių įrenginių atlikite autentifikavimo procesą.

- BLUETOOTH įrenginiai veikia 2,4 GHz juostoje, kurią naudoja daugelis įrenginių. BLUETOOTH įrenginiai naudoja kitų tą pačią juostą naudojančių įrenginių skleidžiamų radijo trikdžių minimizavimo technologiją, bet radijo trikdžiai vis tiek gali ryšį sulėtinti, sumažinti jo diapazoną arba kartais jį sutrikdyti.

- Ryšio greitis ir diapazonas gali skirtis, atsižvelgiant į šias sąlygas:

  - atstumas tarp ryšio įrenginių;

  - kliūtys tarp įrenginių;

  - aplinkos terpė (įskaitant sienas ir jų medžiagą);

  - įrenginių konfigūracija;

  - naudojamos programėlės;

  - radijo ryšio sąlygos.

    Ryšys gali nutrūkti dėl radijo ryšio sąlygų.

- Jei jūsų VAIO kompiuteris yra suderinamas su BLUETOOTH didelės spartos technologija ir ketinate jį naudoti didelės spartos ryšiui, kompiuteryje įjunkite belaidžio LAN ir BLUETOOTH funkcijas.

- Kartais vykdant ištisinį perdavimą dideli failai gali būti sugadinti dėl BLUETOOTH standarto apribojimų ir aplinkos elektromagnetinių trikdžių.

- Prie VAIO kompiuterio prijungus kelis BLUETOOTH įrenginius galima perkrauti kanalą, dėl to įrenginys veiks prastai. BLUETOOTH technologijai tai įprasta ir nereiškia gedimo.

- Vaizdas ir garsas gali nesutapti, jei VAIO kompiuteriu leisite vaizdus su garso išvestimi iš prijungto BLUETOOTH įrenginio. Su BLUETOOTH technologija taip nutinka dažnai ir nereiškia gedimo.

- Visi BLUETOOTH įrenginiai turi būti sertifikuoti pagal „Bluetooth SIG“ nustatytas procedūros sąlygas, kad būtų užtikrinta BLUETOOTH standarto atitiktis.

  Net jei ir BLUETOOTH įrenginiai atitinka BLUETOOTH standarto reikalavimus, konkretaus įrenginio veikimas, specifikacijos ir veikimo procesai gali skirtis. Keistis duomenimis gali būti įmanoma ne visose situacijose.

- Negarantuojamas visų BLUETOOTH įrenginių suderinamumas su VAIO kompiuteriu.

- Jei reikia skubiai išjungti funkciją BLUETOOTH, išjunkite VAIO kompiuterį.

Eiti į puslapio viršų

### Susijusi tema

- Apie funkciją BLUETOOTH(R)
- Prisijungimas prie kito BLUETOOTH(R) įrenginio, pvz., pelės
- BLUETOOTH(R) ryšio sustabdymas
- Apie BLUETOOTH(R) ryšio saugą
- Pastabos apie funkcijos „Wi-Fi(R)“ (belaidis LAN) naudojimą

Eiti į puslapio viršų