# Asmeninis kompiuteris VAIO Fit 13A/14A/15ASVF13N1/SVF14N1/SVF15N1

## Pastabos dėl LCD ekrano

Perskaitykite toliau nurodytus įspėjimus dėl LCD ekrano.

- LCD ekranas pagamintas taikant didelio tikslumo technologiją. Vis dėlto galite pastebėti mažyčių juodų taškelių ir / arba ryškių taškelių (raudonų, mėlynų arba žalių), kurie nuolat pasirodo LCD ekrane. Tai yra įprastas gamybos proceso rezultatas ir nereiškia gedimo.

- Nebraižykite ir nespauskite LCD ekrano paviršiaus. Taip galite sugadinti ekraną.

- Kai LCD ekrano dangtis uždarytas, nespauskite jo, nes galite įbrėžti arba sutepti LCD ekraną.

- LCD ekranas veikiant kompiuteriui gali įkaisti. Tai normalu ir nereiškia gedimo.

- Dėl VAIO kompiuterio LCD ekrano / jutiklinio ekrano mechaninių savybių, naudojant kompiuterį ilgą laiką ekrano paviršius gali įkaisti. Tai normalu ir nereiškia gedimo. (Modeliai su jutikliniu ekranu.)

- LCD ekranas / jutiklinis ekranas yra pagamintas iš sustiprintojo stiklo, kad jis būtų patvarus, bet elkitės su juo atsargiai, nes negalime 100 % užtikrinti, kad jis nesuduš. Jei ekranas suskilo į daug mažų dalelių, būkite atsargūs, kad neįsipjautumėte į stiklo šukes. (Modeliai su jutikliniu ekranu.)

- Nelaikykite LCD ekrano atsukto į saulę. Taip galite sugadinti LCD ekraną. Jei VAIO kompiuteriu naudojatės prie lango, pasirūpinkite, kad į ekraną nešviestų tiesioginiai saulės spinduliai.

- Nespauskite LCD ekrano ar jo kampų. LCD ekranas jautrus spaudimui arba slėgimui, todėl stipriai spausdami ekraną galite jį sugadinti arba jis gali pradėti veikti netinkamai.

- Naudojantis VAIO kompiuteriu esant žemai temperatūrai, LCD ekrane gali atsirasti liekamasis vaizdas. Tai nereiškia jokio gedimo. Kai kompiuteris vėl bus įprastoje temperatūroje, ekranas veiks įprastai.

- Jei LCD ekrane ilgai buvo rodomas tas pats vaizdas, gali atsirasti liekamasis vaizdas. Liekamasis vaizdas pranyksta netrukus. Galite naudoti ekrano užsklandą, kad išvengtumėte liekamųjų vaizdų.

Eiti į puslapio viršų